rejauldu/bengali-wikipedia huggingface dataset:
This is a subtemplate of .  It displays large numbers using scientific notation.  It takes three parameters. the number to be displayed the precision to which it is to be displayed to the order of magnitude It calls  with as parameters the significand and the number of decimals of the significand to be displayed, to add trailing zeros.  It's also used by .  আরও দেখুন  বিষয়শ্রেণী:Subtemplates of Template Rnd
thumb|ছাতক সিমেন্ট ফ্যাক্টরি ছাতক সিমেন্ট বা ছাতক সিমেন্ট কোম্পানি লিমিটেড বাংলাদেশের প্রথম এবং সবচেয়ে পুরাতন সিমেন্ট কারখানা, যা সুনামগঞ্জের ছাতক উপজেলায় সুরমা নদীর তীরে অবস্থিত। বর্তমানে এটি বাংলাদেশ কেমিক্যাল ইন্ডাস্ট্রিজ কর্পোরেশনের একটি প্রতিষ্ঠান।১৯৩৭ সালে আসামবেঙ্গল সিমেন্ট কোম্পানি নামে এ সিমেন্ট কারখানাটি স্থাপিত হয়। বার্ষিক উৎপাদন ক্ষমতা ২ লক্ষ ৩৩ হাজার মে.টন। এর কাঁচামাল চুনাপাথর ভারতের মেঘালয় থেকে আমদানি করা হয় এছাড়া টেকেরঘাট-এর নিজস্ব পাথর উত্তোলন কেন্দ্র থেকেও পাথর সংগ্রহ করা হয়। ছাতক সিমেন্ট আসামে রফতানি করা হয়।  অবস্থান ছাতক সিমেন্ট কারখানা সুনামগঞ্জ জেলার ছাতক উপজেলায় অবস্থিত। এটি সিলেট থেকে ৩২ কিলোমিটার দূরে।  ইতিহাস এটি ১৯৩৭ সালে একটি বেসরকারী সংস্থা হিসাবে প্রতিষ্ঠিত হয়, তখন এর নাম ছিল অসম বেঙ্গল সিমেন্ট কোম্পানি। ১৯৬৫-এর ভারত-পাকিস্তান যুদ্ধের পর কারখানার মালিক কারখানাটি ত্যাগ করলে, ১৯৬৬ সালে এটি  পূর্ব পাকিস্তান শিল্প উন্নয়ন কর্পোরেশনের নিয়ন্ত্রণে আসে। বাংলাদেশের স্বাধীনতার পর, এটি বিএমওজিসি ও পরবর্তীকালে  বাংলাদেশ খনিজ উন্নয়ন কর্পোরেশনের নিয়ন্ত্রণে আসে। শেষ অবধি ১৯৮২ সালের ১ জুলাই, এটি  বাংলাদেশ রাসায়নিক শিল্প কর্পোরেশনের কাছে হস্তান্তরিত হয়।  আরও দেখুন  বাংলাদেশ সিমেন্ট ম্যানুফ্যাকচারার্স অ্যাসোসিয়েশন   তথ্যসূত্র    বহিঃসংযোগ   ছাতক সিমেন্ট  বিষয়শ্রেণী:১৯৪১-এ প্রতিষ্ঠিত বিষয়শ্রেণী:বাংলাদেশের সিমেন্ট কোম্পানি বিষয়শ্রেণী:সিলেট বিভাগের অর্থনীতি বিষয়শ্রেণী:সিলেট ভিত্তিক সংগঠন বিষয়শ্রেণী:ছাতক উপজেলা
ক্যারোলিনা প্লিস্কোভা (, জন্ম ২১ মার্চ ১৯৯২) একজন চেক টেনিস খেলোয়াড়।  প্লিস্কোভা  তার কর্মজীবনে  ডব্লিউটিএ ট্যুরেে ছয়টি একক এবং পাঁচটি দ্বৈত টেনিস শিরোনাম , সেইসাথে  ITF সার্কিটেে দশটি একক এবং ছয়টি দ্বৈত টেনিস শিরোনাম জিতেছেন। ১৭ আগস্ট ২০১৫তে, পৃথিবীর একক টেনিসে তার স্থান ৭। ২৬ জুন ২০১৬তে, তিনি  দ্বৈত টেনিসে বিশ্বের ১৯ নম্বর এ  স্থান করে নেন। জুনিয়র হিসেবে ক্যারোলিনা প্লিস্কোভা ২০১০ সালে অস্ট্রেলিয়ান ওপেনের মেয়েদের সিঙ্গলসে  ফাইনালে লরা রবসনকে পরাজিত করেন। ২০১৫ ফেড কাপ ওয়ার্ল্ড গ্রুপ ফাইনালে দুটি ম্যাচে জেতা সহ, ফেড কাপে চেক প্রজাতন্ত্রের  জন্য  খেলে প্লিস্কোভার জয়পরাজয় রেকর্ড হল ৯-২ ।   ব্যক্তিগত জীবন  thumb|300x300px|২০১২ সালে প্লিস্কোভা যমজ বোন দুজন প্লিস্কোভা লোউনিতে জন্মগ্রহণ করেন।তার মাতার নাম মার্টিনা প্লিস্কোভা এবং পিতার নাম রাডেক প্লিস্কোভা । তার একটি যমজ বোন আছেন যাঁর নাম ক্রিস্টিনা। ক্রিস্টিনাও,একজন টেনিস খেলোয়াড়।তিনি ২০১০ সালে জুনিয়র উইম্বিল্ডেন জেতেন।   কর্মজীবনের পরিসংখ্যান    গ্র্যান্ড স্ল্যাম টুর্নামেন্ট দক্ষতা সময়রেখা  Current through 2016 Wimbledon Championships. Tournament২০১০২০১১২০১২২০১৩২০১৪২০১৫২০১৬  অস্ট্রেলিয়ান ওপেনAQ1Q11R2R3R3R0 / 45–4ফ্রেঞ্চ ওপেনAQ21R1R2R2R1R0 / 52–5উইম্বলডন Q1A1R2R2R2R2R0 / 54–5ইউএস ওপেন Q1Q1Q21R3R1R0 / 32–3জয়–পরাজয়০–০০–০০–২১–৪৫–৪৪–৪৩–৩0 / 1713–17  গ্র্যান্ড স্ল্যাম টুর্নামেন্ট ফাইনাল    একক: ১   ফলবছরচ্যাম্পিয়নশীপভূতলফাইনালে প্রতিপক্ষফাইনালের স্কোররানার আপ ২০১৬ ইউএস ওপেন কঠিন  অ্যাঞ্জেলিক কারবার ৩–৬, ৬–৪, ৪–৬   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:হপম্যান কাপের প্রতিযোগী বিষয়শ্রেণী:জীবিত ব্যক্তি বিষয়শ্রেণী:যমজ ক্রীড়াবিদ বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:চেক প্রজাতন্ত্রের অলিম্পিক টেনিস খেলোয়াড় বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড়
ইসলামী নবী মুহাম্মদ (সা.) এবং মুসলিমদের মদিনায় হিজরতের পর যে প্রথম তীর্থযাত্রা সম্পন্ন হয়, তা ছিলো ধুল-ক্বাদাহ মাসের তীর্থযাত্রা বা উমরাহ। এই তীর্থযাত্রা হয়েছিলো ৭ম হিজরী সনের (৬২৯ খ্রিস্টাব্দ) ধুল-ক্বাদাহ মাসের চতুর্থ দিনের সকালে, ৬ষ্ঠ হিজরী সনে (৬২৮ খ্রিষ্টাব্দ) হুদায়বিয়ার সন্ধি-র পরবর্তী সময়ে। পুরো আয়োজনটি তিন দিনব্যাপী ছিলো।Tafsir ibn Kathir   ধুল-হিজ্জাহ মাসে যে তীর্থযাত্রা সম্পন্ন করা হয়, তাকে "বড় তীর্থযাত্রা" বা শুধুমাত্র "তীর্থযাত্রা" (আরবি: حَـجّ, হজ্জ ) হিসেবে অভিহিত করা হয়। অন্যদিকে, অন্যান্য যেকোনো মাসে করা তীর্থযাত্রাকে "ছোট তীর্থযাত্রা" (আরবি: عُـمْـرَة, উমরাহ) বলা হয়।   ইতিহাস  ইসলাম ধর্মের প্রবর্তক মুহাম্মাদ (সা.) জানিয়েছিলেন যে, ৪০ বছর বয়স থেকে তিনি আল্লাহর কাছ থেকে ওহি (প্রত্যাদেশ) পেতে শুরু করেন। তিনি এবং তার অনুসারীরা, যাদের মুসলিম বলা হয়, মক্কার শাসকগোষ্ঠী কুরাইশদের দ্বারা নির্যাতিত হন এবং উত্তরের শহর মদিনায় চলে যেতে বাধ্য হন। এরপর বেশ কয়েকটি সশস্ত্র সংঘাত ঘটে। মুসলিমরা ৬২৮ সালে ওহির নির্দেশে মক্কায় হজ্জ যাত্রা করার চেষ্টা করেছিল। কুরাইশরা তাদের বাধা দেয়, তবে মক্কার অধিবাসীরা একটি যুদ্ধবিরতির চুক্তি করতে রাজি হয়। হুদাইবিয়ার সন্ধিতে একটি বিধান ছিল যে, মুসলিমরা ৬২৯ সালে শান্তিপূর্ণভাবে তীর্থযাত্রার উদ্দেশ্যে মক্কায় ফিরে আসতে পারবে।   তীর্থযাত্রা  "আর-রাহিক আল-মাখতুম" (আরবী: ٱلـرَّحِـيْـق ٱلْـمَـخْـتُـوْم, "সিলমোহরকৃত সুধা") গ্রন্থে অধ্যায় 'ক্ষুদ্র তীর্থযাত্রা' -এ ঘটনাবলী নিম্নরূপ বর্ণনা করা হয়েছে:  হিজরি সাতম বছরের যুল-ক্বাদা মাসের শুরুর দিকে, রাসূল (সা.) তাঁর অনুসারীদের, এবং বিশেষ করে যারা হুদাইবিয়ার সন্ধিতে অংশ নিয়েছিলেন, ক্ষুদ্র তীর্থযাত্রা ('উমরা') করার জন্য প্রস্তুতি নিতে নির্দেশ দেন। তিনি ২০০০ পুরুষ, কিছু নারী ও শিশু [ফাতহ-আল-বারী ৭/৭০০] এবং কুরবানির জন্য ৬০টি উট নিয়ে মক্কার পবিত্র অভয়ারণ্য পরিদর্শন করার উদ্দেশ্যে রওনা হন। কুরাইশদের বিশ্বাসঘাতকতার ভয়ে মুসলিমরা অস্ত্রশস্ত্র সঙ্গে নেন, তবে মক্কা থেকে প্রায় আট মাইল দূরে ২০০ জনের একদল পুরুষের হাতে সেগুলো রেখে যান। তলোয়ার মুখে ঢালা অবস্থায় নগরে প্রবেশ করেন [যাদ আল-মাআদ ২/১৫১, ফাতহ আল-বারী ৭/৭০০]। রাসূল (সা.) সবার আগে উষ্ট্রী আল-কাসওয়ায় চড়ে ছিলেন। তাঁকে ঘিরে ছিলেন অনুসারীগণ, মনোযোগের সাথে তাঁকে দেখছিলেন, সবাই উচ্চারণ করছিলেন, “আল্লাহ, আমি তোমার আদেশ পালনের জন্য প্রস্তুত।” কুরাইশরা মক্কা ছেড়ে আশেপাশের পাহাড়ে নিজেদের তাঁবুতে অবস্থান নেন। মুসলিমগণ তাওয়াফ সম্পাদন করেন পুরো শক্তি ও উদ্যমের সঙ্গে। রাসূল (সা.) এর নির্দেশে প্রথম তিন চক্কর দ্রুত হেঁটে সম্পন্ন করেন এবং পরেরগুলো সাধারণ গতিতে। কারণ, মুশরিকরা রটনা করেছিল যে ইয়াসরিবের (মদিনার) জ্বর মুসলিমদের দুর্বল করে দিয়েছে। এ সময় মাক্কাবাসীরা কোয়াইকান পর্বতের উপর থেকে তাওয়াফকারীদের পর্যবেক্ষণ করছিল। মুসলিমদের শক্তি ও ভক্তির প্রকাশে তারা বিস্ময়ে হতবাক হয়ে যায়।   তথ্যসূত্র   বিষয়শ্রেণী:মুহাম্মাদের জীবনী বিষয়শ্রেণী:ইসলামি পরিভাষা
ওয়াকা জাতীয় উদ্যান (ফরাসি: Parc national de Waka ) হল মধ্য গ্যাবনের একটি জাতীয় উদ্যান। ওয়াকা চাইলু ম্যাসিফের অতিবৃষ্টি অরণ্য এবং সাভানার ১,০০০ কিমি এরও বেশি অঞ্চল সুরক্ষিত করেছে, যা ৪০,০০০ বছরের পুরনো।   এই এলাকার সবচেয়ে আকর্ষণীয় বৈশিষ্ট্যগুলির মধ্যে একটি হল ইকোবে-ইকোই-ওনোই ফাটল, যা ভূদৃশ্যের গভীরে প্রবেশ করেছে।   তথ্যসূত্র    বহিঃসংযোগ    বন্যপ্রাণী সংরক্ষণ সমিতি  গ্যাবন জাতীয় উদ্যান   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আইইউসিএন II বিষয়শ্রেণী বিষয়শ্রেণী:২০০২-এ গ্যাবনে প্রতিষ্ঠিত বিষয়শ্রেণী:২০০২-এ প্রতিষ্ঠিত সংরক্ষিত এলাকা বিষয়শ্রেণী:গ্যাবনের জাতীয় উদ্যান
ইংরেজিয়ানা হলো অন্য ভাষার দ্বারা ইংরেজি থেকে কোনো শব্দ বা পদবিন্যাস ধার নেয়া বা আনয়ন করা । এছাড়া ইংরেজদের চালচলন, আচার -ব্যবহার ও প্রথার উৎকট অনুকরণকেও ইংরেজিয়ানা বলা হয়।   ইংরেজিভাষী মিডিয়ার উত্থানের সাথে এবং বিংশ ও একবিংশ শতাব্দীতে ব্রিটিশ এবং আমেরিকান সংস্কৃতির বিশ্বব্যাপী বিস্তারে, বহু ইংরেজি পরিভাষা অন্যান্য ভাষার জনপ্রিয় ব্যবহারে প্রবেশ করেছে। প্রযুক্তি-সম্পর্কিত ইংরেজি শব্দ যেমনঃ ইন্টারনেট ও কম্পিউটার সারাবিশ্বে বিশেষ ভাবে প্রচলিত এবং কমন, যেহেতু এসব শব্দের অস্তিত্ব এইসব ভাষায় পূর্বে র্বিদ্যমান ছিল না। ইংরেজি শব্দ গুলো কখনও কখনও আক্ষরিকভাবে আমদানি করা হয় আবার কখনও কখনও আমদানিকারক ভাষার সাথে অভিজোযিত হয়ে আসে যেটা ইংরেজায়ন প্রক্রিয়ার মতই।  কিছু দেশে এই ধরনের ইংরেজায়নকে তুলনামূলকভাবে সৌম্য হিসাবে দেখা হয় এবং ইংরেজি শব্দের ব্যবহার এই ভাষায় চটকদারি রূপ নেয় অথবা চটকদার দৃষ্টিকোণে দেখা হয় । জাপানে, দেশীয় বাজারের জন্য পণ্য বিপণনের ক্ষেত্রে প্রায়ই ইংরেজি বা ছদ্ম-ইংরেজি ব্র্যান্ডের নাম এবং স্লোগান ব্যবহার করা হয়। আবার কিছু দেশে, ইংরেজায়নকে অনেক নেতিবাচক দৃষ্টিতে দেখা হয়, এবং এর বিরুদ্ধে জনস্বার্থ গোষ্ঠী এবং সরকার চেষ্টা চালায় যাতে এই প্রবণতাকে বিপরীতমুখী করা যায়।  এটাও মনে রাখা গুরুত্বপূর্ণ যে ইংরেজায়ন শব্দের মধ্যে ইংরেজি শব্দটি নিহিত থাকলেও প্রক্রিয়াটি ইংল্যান্ডের ইংরেজায়নকে বোঝায় না। এটি ইংরেজি ভাষার সমস্ত প্রকারের পদ বা শব্দগুলিকে অন্তর্ভুক্ত করতে পারে তাই মার্কিন যুক্তরাষ্ট্র থেকে উদ্ভূত ঋণ শব্দগুলির জন্য আমেরিকাবাদ শব্দটি ব্যবহার করা প্রয়োজন হয়ে ওঠে।    তথ্যসূত্র   বিষয়শ্রেণী:প্রতিবর্ণীকরণ বিষয়শ্রেণী:ইংরেজি ভাষা বিষয়শ্রেণী:বৈশ্বিক ভাষা হিসেবে ইংরেজি বিষয়শ্রেণী:শব্দের ধরন
.বিএ হল বসনিয়া ও হার্জেগোভিনার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ইউনিভারসিটি টেলিনফরমেটিক সেন্টার এটি নিয়ন্ত্রণ করে থাকে।   দ্বিতীয়-স্তরের ডোমেইন  আন্তর্জাতিক ডোমেইন নাম নিবন্ধনের চেয়ে .বিএ ডোমেইন নিবন্ধন জটিল। যেমন আন্তর্জাতি ডোমেইন যে কেউ ক্রয় করতে পারে কিন্তু .বিএ ডোমেইন এর জন্য শুধূ আবেদন করলেই চলবে না, প্রয়োজনিয় সকল নথি পত্রের কোঠা পূরন কতে হবে।   বহিঃসংযোগ   IANA .ba whois information   NIC.BA  BIHnet (.com.ba)  Sayber (.co.ba)  SARnet Centar (.rs.ba)  Registracijadomena.ba - Registration procedure  Registracijadomena.ba - Regulations for .BA domains registration  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
হাঙর নদী গ্রেনেড বাংলাদেশের প্রখ্যাত সাহিত্যিক সেলিনা হোসেন রচিত একটি বাংলা ভাষার উপন্যাস। উপন্যাসটি ১৯৭৬ সালে প্রকাশিত হয়। ১৯৭১ সালে বাংলাদেশের স্বাধীনতা যুদ্ধের সময়কালের যশোরের কালীগঞ্জ গ্রামের এক মায়ের সত্য ঘটনা অবলম্বনে সেলিনা হোসেন এই উপন্যাসটি রচনা করেন। ১৯৭২ সালে গল্পাকারে ঘটনাটি লিখেন এবং সমকালীন টেরেডাকটিল নামে তরুণদের একটি পত্রিকায় গল্পটি ছাপা হয়েছিল। পরে তিনি ১৯৭৪ সালে গল্পটিকে উপন্যাস আকারে লিখেন এবং ১৯৭৬ সালে প্রকাশিত হয়। পরবর্তীকালে এ উপন্যাস অবলম্বনে চলচ্চিত্র পরিচালক চাষী নজরুল ইসলাম হাঙর নদী গ্রেনেড নামে একটি চলচ্চিত্রও নির্মাণ করেন।   কাহিনী সংক্ষেপ  হলদিগাঁ গ্রামের এক দুরন্ত কিশোরী বুড়ি। কৈশোর থেকে সে চঞ্চলতায় উচ্ছল, কৌতূহলপ্রবণ, উৎসুক দৃষ্টি, নিবিড়ভাবে দেখা, চমৎকারভাবে মেশা, উচ্ছলতায় ভরপুর। কম বয়সেই বিয়ে হয় তার থেকে বয়সে অনেক বড় বিপত্নীক গফুরের সঙ্গে। গফুরের সংসারে তার আগের স্ত্রীর রেখে যাওয়া সলীম ও কলীম নামে দুটো ছেলে আছে। সংসারজীবন ভালই লাগে বুড়ির। যদিও গফুর বুঝতে পারে না বুড়িকে। আগের বউ থেকে সম্পূর্ণ ভিন্ন, কখন কী বলে, কী করে তা বুঝা তার পক্ষে খুব কষ্টসাধ্য। অবশ্য কারও সাথে পাছে নেই, কাউকে মন্দ বলে না, কেউ বললে ভ্রুক্ষেপ করে না। এরই মধ্যে মাতৃত্বের আকাঙ্ক্ষা প্রবল হয়ে ওঠে বুড়ির। সলীম-কলীম থাকলেও তার নিজের গর্ভের সন্তান চায়। অবশেষে জন্ম নেয় এক পুত্র সন্তান। বাক ও শ্রবণপ্রতিবন্ধী রইস। তাতেও ভালোবাসা কমতি হয় না।  কিছুদিন পর গফুর মারা যায়। সলীমের বিয়ে হয় রামিজার সাথে। বছর ঘুরতে না ঘুরতেই তার কোলজুড়ে আসে একটি সন্তান। কলীমের বিয়ের কথার সময় শুরু হয় মুক্তিযুদ্ধ। বন্ধ হয়ে যায় সব আলোচনা। যুদ্ধের ঢেউ আসে হলদিগাঁয়ে। সেই ঢেউয়ে উথালপাথাল হয়ে যায় বুড়ির সাজানো সংসার। সলীম যায় যুদ্ধে। ভাই সলীম ও মুক্তিবাহিনী সম্পর্কে খবর না দেওয়ায় কলীমকে পাকিস্তানি আর্মি ও তার দোসররা বুড়ির চোখের সামনে নির্মমভাবে খুন করে। যা দেখে বুড়ি বলে: ‘কলীম, তোর ঘাড়টা ঝুলে পড়েছে কেন? তুই একবার আমার দিকে চোখ তুলে তাকা। সাহসী বারুদ জ্বালা, দৃষ্টি ছড়িয়ে দে হলদীগাঁয়ের বুকে। মুছে যাক মহামারি, বন্যা, খরা, দুর্ভিক্ষ। হলদীগাঁয়ের মাটি নতুন পলিমাটিতে ভরে উঠুক।’  কিন্তু পলি ভরার আগে হলদিগাঁয়ের মাটিতে রচিত হয় মর্মন্তুদ এক দৃশ্য। যে দৃশ্যের রচনাকার একজন মা। বুড়ি যার নাম। হাফেজ ও কাদের দুই মুক্তিযোদ্ধা যুদ্ধ করতে করতে শত্রুপক্ষের চোখ ফাঁকি দিয়ে আশ্রয় নেয় বুড়ির ঘরে। পাকসেনারাও বাড়িতে আসে। দেশপ্রেমের অগ্নিপরীক্ষায় একজন মা, মুক্তিযোদ্ধাদের বাঁচাতে তার নিজের সন্তানকে তুলে দেয় পাকসেনাদের বন্দুকের নলের মুখে। সন্তানের নাম রইস। মায়ের নাম বুড়ি। যার প্রতীতি এ রকম: ‘ওরা এখন হাজার হাজার কলীমের মৃত্যুর প্রতিশোধ নিচ্ছে। ওরা হলদীগাঁর স্বাধীনতার জন্য নিজের জীবনকে উপেক্ষা করে লড়ছে। ওরা আচমকা ফেটে যাওয়া শিমুলের উজ্জ্বল ধবধবে তুলো। বুড়ি এখন ইচ্ছে করলেই শুধু রইসের মা হতে পারে না। বুড়ি এখন শুধু রইসের একলার মা নয়।’ হাঙর নদী গ্রেনেড তখন মহাকাব্যের আখ্যান হয়ে ওঠে। বুড়ি হয়ে যায় ইতিহাস-কন্যা। আর হলদিগাঁ, বাংলাদেশের প্রতিচ্ছবি।   চলচ্চিত্র   হাঙর নদী গ্রেনেড চলচ্চিত্রটি ১৯৯৭ সালে মুক্তি পায়। ছায়াছবিটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছায়াছবিতে বুড়ি মায়ের চরিত্রে অভিনয় করেন সুচরিতা। এছাড়াও বিভিন্ন চরিত্রে অভিনয় করেছেন সোহেল রানা, অরুণা বিশ্বাস, অন্তরা, ইমরান, দোদুল ও আশিক।   আরও দেখুন   পোকা মাকড়ের ঘর বসতি   তথ্যসূত্র    বহিঃসংযোগ   বিষয়শ্রেণী:বাংলা ভাষার উপন্যাস বিষয়শ্রেণী:১৯৭৬-এর উপন্যাস বিষয়শ্রেণী:বাংলাদেশী যুদ্ধভিত্তিক উপন্যাস বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস‎
ভিক্টর অ্যান্ড্রু ডা বিয়ের এভারলেই ম্যাকলাগ্লেন (১০ ডিসেম্বর ১৮৮৬ - ৭ নভেম্বর ১৯৫৯) ছিলেন একজন ব্রিটিশ-মার্কিন চলচ্চিত্র অভিনেতা।অবিচুয়ারি, ভ্যারাইটি, ১১ নভেম্বর ১৯৫৯, পৃ. ৭৯। তিনি মূলত চরিত্রাভিনেতা হিসেবে পরিচিতি অর্জন করেন, বিশেষ করে পশ্চিমা ধাঁচের, এবং জন ফোর্ড ও জন ওয়েনের সাতটি চলচ্চিত্রে অভিনয় করেন। ম্যাকলাগ্লেন দি ইনফর্মার (১৯৩৫) চলচ্চিত্রে তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।  তিনি অভিনয়শিল্পী ক্লিফোর্ড, সিরিল, কেনেথ, আর্থার ও লিওপল্ডের ভাই এবং পরিচালক অ্যান্ড্রু ভি ম্যাকলাগ্লেনের পিতা।  প্রারম্ভিক জীবন ম্যাকলাগ্লেন ১৮৮৬ সালের ১০ই ডিসেম্বর জন্মগ্রহণ করেন। তিনি দাবী করেন কেন্টের টানব্রিজ ওয়েলসে তার জন্ম হয়েছিল, কিন্তু তার জন্ম সনদের নথিতে তার জন্মস্থান লন্ডনের ইস্ট এন্ডের স্টেপনি লিপিবদ্ধ রয়েছে। তার পিতা অ্যান্ড্রু চার্লস আলবার্ট ম্যাকলাগ্লেন ইংল্যান্ডের ফ্রি প্রটেস্ট্যান্ট এপিসকোপাল চার্চের বিশপ ছিলেন। ম্যাকলাগ্লেন পরিবার দক্ষিণ আফ্রিকান বংশোদ্ভূত, নামটি বিকৃত হয়ে ওলন্দাজ ভাষায় ম্যাকলাচলান নামে গৃহীত হয়েছে। আলবার্ট ম্যাকলাগ্লেন ১৮৫১ সালের ৪ঠা এপ্রিল কেপ টাউনে জন্মগ্রহণ করেছিলেন। তার জন্মনাম ছিল আন্দ্রিয়েস ক্যারেল আলবার্টাস ম্যাকলাগ্লেন।  ভিক্টরের আট ভাই ও এক বোন ছিল। তার চার ভাই আর্থার (১৮৮৮-১৯৭২), ক্লিফোর্ড (১৮৯২-১৯৭৮), সিরিল (১৮৯৯-১৯৮৭), ও কেনেথ (আনু. ১৯০১-১৯৭৯) অভিনেতা ছিলেন; এবং আরেক ভাই লিওপল্ড (১৮৮৪-১৯৫১) একটি চলচ্চিত্রে অভিনয় করেছিলেন এবং প্রথম বিশ্বযুদ্ধের পূর্বে শোম্যান ও স্ব-ঘোষিত বিশ্ব জুজুৎসু চ্যাম্পিয়ন হিসেবে কুখ্যাতি অর্জন করেছিলেন, এবং এই জুজুৎসু বিষয়ের উপর একটি বই রচনা করেছিলেন। তার অন্য ভাইয়েরা হলেন ফ্রেডরিক (জ. আনু. ১৮৮২); সিডনি (জ. আনু. ১৮৮৪) ও লুইস (জ. আনু. ১৮৮৯) এবং বোন লিলি (জ. আনু. ১৮৯৩)।  তথ্যসূত্র  বহিঃসংযোগ       বিষয়শ্রেণী:১৮৮৬-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ নির্বাক চলচ্চিত্র অভিনেতা বিষয়শ্রেণী:ইংরেজ পুরুষ মুষ্টিযোদ্ধা বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মার্কিন পুরুষ মুষ্টিযোদ্ধা বিষয়শ্রেণী:লন্ডনের অভিনেতা বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:২০শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
প্রবেশন অর্থ "পরীক্ষাকাল"। প্রবেশন বলতে কোন অপরাধীকে তার প্রাপ্য শাস্তি স্থগিত রেখে, কারারুদ্ধ না রেখে বা কোন প্রতিষ্ঠানে আবদ্ধ না করে সমাজে খাপ খাইয়ে চলার সুযোগ প্রদান করাকে বোঝায় ।প্রবেশন ব্যবস্থায় প্রথম ও লঘু অপরাধে আইনের সাথে সংঘর্ষে বা সংস্পর্শে  আসা শিশু-কিশোরেরা বা অন্য কোন প্রাপ্ত বয়স্ক ব্যক্তিকে প্রথম ও লঘু অপরাধে দায়ে কারাগারে বা অন্য কোন প্রতিষ্ঠানে না রেখে আদালতের নির্দেশে প্রবেশন অফিসারের তত্ত্বাবধানে এবং শর্ত সাপেক্ষে তার পরিবার ও সামাজিক পরিবেশে রেখে কৃত অপরাধের সংশোধন ও তাকে সামাজিকভাবে একীভূতকরণের সুযোগ দেয়া হয়।  প্রবেশন একটি অপ্রাতিষ্ঠানিক ও সামাজিক সংশোধনী কার্যক্রম। এটি অপরাধীর বিশৃঙ্খল ও বেআইনি আচরণ সংশোধনের জন্য একটি সুনিয়ন্ত্রিত কর্ম পদ্ধতি। এখানে অপরাধীকে পুনঃঅপরাধ রোধ ও একজন আইনমান্যকারী নাগরিক হিসেবে গড়ে উঠার জন্য সহায়তা করা হয়।   প্রবেশনের আইনি ভিত্তি  দি প্রবেশন অব অফেন্ডার্স অর্ডিন্যান্স, ১৯৬০(১৯৬৪ সনে সংশোধিত) এর আওতায় ক্ষমতা প্রাপ্ত আদালত প্রথম ও লঘু অপরাধে জড়িত শিশু-কিশোর বা প্রাপ্ত বয়স্ক ব্যক্তিকে শর্ত সাপেক্ষে ১(এক) থেকে ৩(তিন) বছরের জন্য প্রবেশন মঞ্জুর করতে পারে। তবে শিশু-কিশোরদের জন্য এ আইনগত সুবিধা অগ্রাধিকার পায়। শিশু আইন ২০১৩ এর আওতায়ও শিশু-কিশোরেরা শিশু আদালতের মাধ্যমে প্রবেশন ব্যবস্থার সুযোগ পায়। উপর্যুক্ত ২ টি আইনের আওতায় বিজ্ঞ বিচারকদের সহায়তা করার জন্য, আদালতের শর্তাবলী যথাযথভাবে প্রতিপালিত হচ্ছে কিনা তা দেখার জন্য এবং তত্ত্বাবধান ও সংশোধনী কার্যক্রম পরিচালনার জন্য সমাজসেবা অধিদফতরের প্রবেশন অফিসারদেরকে দায়িত্ব প্রদান করা হয়।   প্রবেশন মঞ্জুরের প্রক্রিয়া  প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন।   যে সকল আদালত প্রবেশন মঞ্জুর করতে পারবে    তথ্যসূত্র
মোহাম্মাদ আসাদুল্লাহ (, (জন্ম: ২৮ আগস্ট ১৯৮০) হলেন একজন ভারতীয় ভারোত্তলনকারী ব্যক্তি। যিনি কমনওয়েলথ গেমসে ভারতের প্রতিযোগী হিসেবে রৌপ্য পদক জিতেন।   খেলোয়াড়ী জীবন  তিনি ২০০৬ সালের কমনওয়েলথ গেমসের পুরুষদের বিভাগে ৭৭ কেজি ভারোত্তলন করে রৌপ্য পদক লাভ করেন।   তথ্যসূত্র   বিষয়শ্রেণী:ভারতীয় মুসলিম বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:ভারতীয় পুরুষ ভারোত্তোলক বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি
আনাস্তাসিয়া সের্গিভনা শাবোতোভা (, ; জন্ম: ১৭ জানুয়ারি ২০০৬; আনাস্তাসিয়া শাবোতোভা নামে সুপরিচিত) হলেন একজন ইউক্রেনীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে ইউক্রেনের প্রতিনিধি হিসেবে প্রতিদ্বন্দ্বিতা করে থাকেন।  শাবোতোভা ইউক্রেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন আনাস্তাসিয়া সের্গিভনা শাবোতোভা ২০০৬ সালের ১৭ই জানুয়ারি তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শাবোতোভা ইউক্রেনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। শাবোতোভা শর্ট প্রোগ্রামে ৪৮.৬৮ পয়েন্ট নিয়ে ঊনত্রিংশ স্থান অধিকার করেছিলেন, তবে তিনি ফ্রি স্কেটিংয়ে অংশগ্রহণের জন্য উত্তীর্ণ হতে পারেননি।  তিনি সোফিয়া হোলিচেঙ্কো, আর্তেম দারেনস্কি, অলেকসান্দ্রা নাজারোভা এবং মাকস নিকিতিনের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ৮ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী সিঙ্গেল স্কেটার বিষয়শ্রেণী:ইউক্রেনীয় নারী সিঙ্গেল স্কেটার বিষয়শ্রেণী:ইউক্রেনের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
অসমীয়া উইকিপিডিয়া () হল উন্মুক্ত বিশ্বকোষ উইকিপিডিয়ার অসমীয়া ভাষার সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০২ সালের ২ জুন চালু করা হয়। জুলাই ২০১৫ সালে এর নিবন্ধ সংখ্যা ছিল ৩,৬০০   পর্যন্ত নিবন্ধ সংখ্যা  এবং  জন ব্যবহারকারী,  জন প্রশাসক ও টি নথি আছে এই উইকিপিডিয়ায়।   কর্মশালা  উইকিপিডিয়ার উন্নয়নে এ উইকিপিডিয়ার প্রথম কর্মশালা গুয়াহাটি বিশ্ববিদ্যালয়ে ২০১২ সালের ২৯ জানুয়ারি অনুষ্ঠিত হয় এবং ২ ফেব্রুয়ারি তেজপুর বিশ্ববিদ্যালয়ে আরেকটি কর্মশালা অনুষ্ঠিত হয়। কর্মশালায় উইকিপিডিয়াতে কীভাবে সম্পাদনা, নিবন্ধ তৈরি করতে হয় — এ বিষয়গুলো তুলে ধরা হয়। এর পরে অসমের বিভিন্ন জায়গার আরও কিছু কর্মশালা আয়োজন করা হয়ে।telegraphindia.comzeenews.india.com   তথ্যসূত্র    বহিঃসংযোগ   অসমীয়া উইকিপিডিয়া  অসমীয়া উইকিপিডিয়ার মোবাইল সংস্করণ  অসমীয় উইকিপিডিয়া পরিসংখ্যান   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:অসমীয়া ভাষার বিশ্বকোষ বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি বিষয়শ্রেণী:অসমীয়া ভাষার ওয়েবসাইট বিষয়শ্রেণী:২০০২-এ ভারতে প্রতিষ্ঠিত বিষয়শ্রেণী:ভারতে উইকিপিডিয়া বিষয়শ্রেণী:অসমীয়া ভাষার গণমাধ্যম
কুমিল্লা সদর দক্ষিণ পৌরসভা বাংলাদেশের কুমিল্লা জেলার অন্তর্গত একটি বিলুপ্ত পৌরসভা।   ইতিহাস  ২০০৫ সালে ৩০.৮৭ বর্গ কিলোমিটার এলাকা নিয়ে কুমিল্লা সদর দক্ষিণ পৌরসভা প্রতিষ্ঠিত হয়, ২০১১ সালের আদমশুমারী অনুযায়ী যার জনসংখ্যা ছিল ১,০৩,৭১০ জন। এটি ৯টি ওয়ার্ডে বিভক্ত ছিল।  সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।  ২০১১ সালের ১২ থেকে ১৮ জানুয়ারির মধ্যে কুমিল্লা সহ মোট ২৬২টি পৌরসভার নির্বাচন অনুষ্ঠিত হওয়ার কথা থাকলেও সিটি কর্পোরেশন প্রতিষ্ঠা প্রক্রিয়াধীন থাকায় নির্বাচন স্থগিত করা হয়।  কুমিল্লা জেলা প্রশাসনের আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।  ২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।  পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।   আরও দেখুন   কুমিল্লা সদর দক্ষিণ উপজেলা  কুমিল্লা সিটি কর্পোরেশন  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:বাংলাদেশের বিলুপ্ত পৌরসভা বিষয়শ্রেণী:কুমিল্লা সদর দক্ষিণ উপজেলা
সুলতান আহমেদ (জন্ম ১১ অক্টোবর ১৯৮৯) হলেন একজন পাকিস্তানি বংশোদ্ভূত ক্রিকেটার যিনি সংযুক্ত আরব আমিরাত জাতীয় ক্রিকেট দলের হয়ে খেলেন ।   ১২ এপ্রিল ২০১৭ সালে, পাপুয়া নিউগিনির বিপক্ষে সংযুক্ত আরব আমিরাতের হয়ে  আন্তজার্তিক টি-টোয়েন্টি-তে (টি২০আই) অভিষেক ঘটে।  এপ্রিল ২০১৯ সালে, জিম্বাবুয়ের বিপক্ষে  সিরিজের জন্য তাকে সংযুক্ত আরব আমিরাতের একদিনের আন্তর্জাতিক (ওডিআই) দলে নির্বাচিত করা হয়েছিল।   ১০ এপ্রিল ২০১৯ সালে, সংযুক্ত আরব আমিরাতের হয়ে জিম্বাবুয়ের বিপক্ষে তার ওডিআই খেলেন।  ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত ২০১৯ আইসিসি টি-টোয়েন্টি বিশ্বকাপ বাছাইপর্বের প্রতিযোগিতার জন্য তাকে সংযুক্ত আরব আমিরাতের স্কোয়াডে অন্তর্ভুক্ত করা হয়েছিল।  ২০২০ সালের ডিসেম্বরে, আমিরাত ক্রিকেট বোর্ড কর্তৃক এক বছরের পূর্ণকালীন চুক্তিতে ভূষিত দশ জন ক্রিকেটারের মধ্যে তিনি একজন ছিলেন।  ।    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:আমিরাতি ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:শিয়ালকোট স্ট্যালিয়ন্সের ক্রিকেটার বিষয়শ্রেণী:গুজরানওয়ালা থেকে আগত ক্রিকেটার
থাম্ব|'দুল-'দ্জিন-থাগ-মা-পা-কা-বা-দার-সেং 'দুল-'দ্জিন-থাগ-মা-পা-কা-বা-দার-সেং () দ্বাদশ শতাব্দীর একজন বিখ্যাত তিব্বতী পণ্ডিত ছিলেন।   সংক্ষিপ্ত জীবনী  'দুল-'দ্জিন-থাগ-মা-পা-কা-বা-দার-সেং মধ্য তিব্বতে দ্বাদশ শতাব্দীর প্রথম ভাগে জন্মগ্রহণ করেন। তিনি 'দুল-'দ্জিন-ছেন-পো-শা-মি-স্মোন-লাম-ত্শুল-খ্রিম্স () নামক এক বৌদ্ধ পণ্ডিতের নিকট বিনয় সম্বন্ধে শিক্ষা গ্রহণ করেন এবং 'দুল-'দ্জিন বা বিনয়ের ধারক উপাধি লাভ করেন। তিনি স্নে'উ-জুর-বা-য়ে-শেস-'বার () নামক পণ্ডিতের নিকট লাম-রিম সম্বন্ধে শিক্ষালাভ করেন। পরবর্তীকালে তিনি স্তোদ-লুং-থাগ-মা () নামক স্থানে বসবাস শুরু করেন এবং প্রচুর ছাত্রদের শিক্ষাদান করেন। তার উল্লেখযোগ্য ছাত্র ছিলেন শুদ-বু-নাম-ম্খা'-সেং-গে (), দ্বোন-দ্পাল-ছেন-র্দো-র্জে-গ্ঝোন-নু () এবং স্বাল-তি-জো-স্রাস ()।   তথ্যসূত্র    আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, p. 267.  বিষয়শ্রেণী:কদম
এটিপি টুরডব্লিউটিএ টুরUsage {{Infobox joint Tennis Tournament | Name                  =  | Current               =  | Logo                  =  | Logo_size             =  | City                  =  | Country               =  | Venue                 =  | Surface               =  | Web_site              =  | Notes                 =  | ATP_Category          =  | ATP_Draw              =  | ATP_Prize_Money       =  | WTA_Tier              =  | WTA_Draw              =  | WTA_Prize_Money       =  }} Tennis tournament, joint